               EURÓPSKA KOMISIA
            V Bruseli26. 10. 2021
            COM(2021) 667 final
            2021/0347(NLE)

            Návrh
            ROZHODNUTIE RADY
            o pozícii, ktorá sa má zaujať v mene Európskej únie na zasadnutí zmluvných strán Dohovoru o ochrane Stredozemného mora pred znečistením („Barcelonský dohovor“) k prijatiu rozhodnutia, ktorým sa majú zmeniť prílohy I, II a IV k Protokolu o ochrane Stredozemného mora pred znečisťovaním zo zdrojov a činností na pevnine („protokol o ZZP“)

               DÔVODOVÁ SPRÁVA

               1.Predmet návrhu

               Cieľom tohto návrhu je stanoviť pozíciu, ktorá sa má zaujať v mene Únie na 22. zasadnutí Zhromaždenia zmluvných strán Dohovoru o ochrane Stredozemného mora pred znečistením („Barcelonský dohovor“) a jeho protokolov v súvislosti s pripravovaným prijatím rozhodnutia, ktorým sa majú zmeniť prílohy I, II a IV k Protokolu o ochrane Stredozemného mora pred znečisťovaním zo zdrojov a činností na pevnine („protokol o ZZP“).

               2.Kontext návrhu

               2.1.Protokol o ochrane Stredozemného mora pred znečisťovaním zo zdrojov a činností na pevnine

               Barcelonský dohovor a jeho sedem protokolov, prijatých ako súčasť akčného plánu pre Stredozemné more, predstavujú hlavnú regionálnu právne záväznú mnohostrannú environmentálnu dohodu pre Stredozemné more.

               Protokol o ZZP je jedným zo siedmich protokolov Barcelonského dohovoru. Jeho cieľom je prijať všetky vhodné opatrenia na najväčšiu možnú mieru prevencie, zníženia a eliminácie znečisťovania Stredozemného mora zdrojmi a činnosťami na pevnine tým, že sa obmedzia a postupne prestanú používať látky, ktoré sú v prílohe protokolu uvedené ako toxické a perzistentné látky. Protokol o ZZP nadobudol platnosť v roku 1983.

               Európska únia je zmluvnou stranou protokolu o ZZP (v pozmenenom znení)
                  1
               .

               2.2.Zasadnutie Zhromaždenia zmluvných strán Barcelonského dohovoru a jeho protokolov

               Na zasadnutiach Zhromaždenia zmluvných strán Barcelonského dohovoru a jeho protokolov sa stretávajú ministri a vyšší úradníci zastupujúci všetky zmluvné strany Barcelonského dohovoru a jeho protokolov.

               Podľa článku 16 protokolu o ZZP sa na tento protokol vzťahujú ustanovenia Barcelonského dohovoru platné pre všetky protokoly.

               Podľa článku 25 Barcelonského dohovoru Európska únia („EÚ“) vykonáva svoje hlasovacie právo s počtom hlasov, ktorý sa rovná počtu jej členských štátov, ktoré sú zmluvnými stranami tohto dohovoru a jedného alebo viacerých protokolov. EÚ neuplatňuje svoje hlasovacie právo v prípadoch, keď toto právo uplatňujú jej členské štáty, a naopak.

               Podľa článku 22 ods. 3 Barcelonského dohovoru sa zmeny ktoréhokoľvek jeho protokolu prijímajú trojštvrtinovou väčšinou hlasov zmluvných strán predmetného protokolu.

               2.3.Pripravovaný akt, ktorý sa má prijať na 22. zasadnutí Zhromaždenia zmluvných strán Barcelonského dohovoru a jeho protokolov

               Zmluvné strany Barcelonského dohovoru a jeho protokolov majú na svojom 22. zasadnutí, ktoré sa bude konať 7. až 10. decembra 2021, prijať rozhodnutie, ktorým sa zmenia prílohy I, II a IV protokolu o ZZP, ktorých predmetom je ochrana Stredozemného mora pred znečistením zo zdrojov a činností na pevnine („pripravovaný akt“).

               Cieľom pripravovaného aktu je zohľadniť regulačný, vedecký a technický vývoj súvisiaci so zdrojmi a činnosťami na pevnine, ktorý bol dosiahnutý na celosvetovej i regionálnej úrovni, vrátane relevantného vývoja v rámci systému akčného plánu pre Stredozemné more a Barcelonského dohovoru, s osobitným zameraním na vývoj súvisiaci s uplatňovaním ekosystémového prístupu na dosiahnutie dobrého environmentálneho stavu Stredozemného mora.

               Zmeny príloh k protokolu o ZZP budú pre Úniu záväzné v súlade s článkom 29 Barcelonského dohovoru.

               3.Pozícia, ktorá sa má zaujať v mene Únie

               Opakovane bola uznaná potreba ochrany morskej biodiverzity a ekosystémov v Stredozemnom mori, a to aj v morských oblastiach mimo vnútroštátnej jurisdikcie.

               Cieľom zmien príloh I, II a IV k protokolu o ZZP je zohľadniť regulačný, vedecký a technický vývoj súvisiaci so zdrojmi a činnosťami na pevnine, ktorý bol dosiahnutý na celosvetovej i regionálnej úrovni. Navrhované zmeny sa týkajú najmä aktualizácie sektorov, ktoré sú v prílohe I k protokolu uvedené ako sektory, ktoré sa majú zohľadňovať pri vypracúvaní akčných plánov a opatrení podľa prílohy I k protokolu; aktualizácia kategórií látok uvedených v prílohe I k protokolu; sprísnenie požiadaviek pre niektoré nové prvky, napríklad hluk a umelé svetlo; všetky tieto prvky je nutné zohľadňovať pri procese udeľovania povolení podľa prílohy II k protokolu. Zmeny prílohy IV sa týkajú uplatňovania nástrojov udržateľnej spotreby a výroby, najmä prístupov obehového hospodárstva pri výrobných procesoch.

               S ohľadom na 22. zasadnutie Zhromaždenia zmluvných strán Barcelonského dohovoru a jeho protokolov je potrebné stanoviť pozíciu Únie k pripravovanému aktu, pretože sa ním zmenia prílohy k protokolu o ZZP, ktoré budú pre Úniu záväzné v súlade s článkom 29 Barcelonského dohovoru. Vzhľadom na to, že zmenami príloh sa zaktualizujú požiadavky týkajúce sa ochrany Stredozemného mora, zmenia sa medzinárodné záväzky a ambície EÚ a zlepší sa ochrana životného prostredia, navrhuje sa, aby Únia podporila prijatie pripravovaného aktu.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán.

               4.1.2.Uplatnenie na tento prípad

               Zhromaždenie zmluvných strán Barcelonského dohovoru a jeho protokolov je orgán zriadený dohodou, konkrétne Barcelonským dohovorom.

               Pripravovaným aktom sa zmenia prílohy k jednému z protokolov k Barcelonskému dohovoru, konkrétneho k protokolu o ZZP. Jeho prijatie preto predstavuje akt s právnymi účinkami.

               Pripravovaným aktom sa nedopĺňa ani nemení inštitucionálny rámec Barcelonského dohovoru a jeho protokolov.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak plánovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú ochrany životného prostredia.

               Hmotnoprávnym základom navrhovaného rozhodnutia je preto článok 192 ods. 1 ZFEÚ.

               4.3.Záver

               Právnym základom navrhovaného rozhodnutia by mal byť článok 192 ods. 1 ZFEÚ v spojení s článkom 218 ods. 9 ZFEÚ.

               2021/0347 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie na zasadnutí zmluvných strán Dohovoru o ochrane Stredozemného mora pred znečistením („Barcelonský dohovor“) k prijatiu rozhodnutia, ktorým sa majú zmeniť prílohy I, II a IV k Protokolu o ochrane Stredozemného mora pred znečisťovaním zo zdrojov a činností na pevnine („protokol o ZZP“)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 192 ods. 1 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Protokol k Dohovoru o ochrane Stredozemného mora pred znečistením („Barcelonský dohovor“) o ochrane Stredozemného mora pred znečisťovaním zo zdrojov a činností na pevnine („protokol o ZZP“) bol uzavretý Úniou rozhodnutím Rady 1999/801/ES
                  2
                a nadobudol platnosť 11. mája 2008.

               (2)Podľa článku 18 Barcelonského dohovoru môže Zhromaždenie zmluvných strán Barcelonského dohovoru a jeho protokolov prijímať zmeny protokolov k dohovoru.

               (3)Zmluvné strany Barcelonského dohovoru a jeho protokolov majú na svojom 22. zasadnutí, ktoré sa bude konať 7. až 10. decembra 2021, prijať rozhodnutie, ktorým sa zmenia prílohy I, II a IV k protokolu o ochrane Stredozemného mora pred znečisťovaním zo zdrojov a činností na pevnine („protokol o ZZP“), ktorých predmetom je zohľadniť regulačný, vedecký a technický vývoj týkajúci sa zdrojov a činností na pevnine, ktorý bol dosiahnutý na celosvetovej i regionálnej úrovni.

               (4)Je potrebné stanoviť pozíciu, ktorá sa má zaujať v mene Únie na zasadnutí Zhromaždenia zmluvných strán Barcelonského dohovoru a jeho protokolov, keďže rozhodnutím sa prijmú zmeny príloh I, II a IV k protokolu o ZZP, ktoré budú pre Úniu záväzné.

               (5)Keďže pripravovanými zmenami príloh I, II a IV sa zaktualizujú požiadavky týkajúce sa ochrany Stredozemného mora, zmenia sa medzinárodné záväzky a ambície EÚ a zlepší sa ochrana životného prostredia, navrhuje sa, aby Únia podporila prijatie uvedeného rozhodnutia,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie na 22. zasadnutí Zhromaždenia zmluvných strán Barcelonského dohovoru a jeho protokolov, je podporiť prijatie rozhodnutia, ktorým sa zmenia prílohy I, II a IV k Protokolu o ochrane Stredozemného mora pred znečisťovaním zo zdrojov a činností na pevnine („protokol o ZZP“).

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Ú. v. ES L 322, 14.12.1999, s. 18 – 31.

                     (2)

                        Ú. v. ES L 322, 14.12.1999, s. 18 – 31.


               EURÓPSKA KOMISIA
            V Bruseli26. 10. 2021
            COM(2021) 669 final
            2021/0349(NLE)

            Návrh
            ROZHODNUTIE RADY
            o pozícii, ktorá sa má zaujať v mene Európskej únie na zasadnutí zmluvných strán Dohovoru o ochrane morského prostredia a pobrežných oblastí Stredozemného mora („Barcelonský dohovor“) k prijatiu rozhodnutia o vyhlásení Stredozemného mora ako celku za oblasť kontroly emisií oxidov síry („oblasť kontroly“) podľa prílohy VI k Medzinárodnému dohovoru o zabránení znečisťovaniu z lodí („dohovor MARPOL“)

               DÔVODOVÁ SPRÁVA

               1.Predmet návrhu

               Tento návrh sa týka pozície, ktorá sa má zaujať v mene Únie na 22. zasadnutí Zhromaždenia zmluvných strán Dohovoru o ochrane Stredozemného mora pred znečistením („Barcelonský dohovor“) a jeho protokolov k rozhodnutiu predložiť v roku 2022 na sedemdesiatom ôsmom (78.) zasadnutí Výboru pre ochranu morského prostredia („78. zasadnutie výboru MEPC“) Medzinárodnej námornej organizácie („organizácia IMO“) návrh na vyhlásenie Stredozemného mora ako celku za oblasť kontroly emisií oxidov síry („oblasť kontroly“), ako aj o dátum nadobudnutia platnosti súvisiacich záväzkov.

               2.Kontext návrhu

               2.1.Dohovor o ochrane Stredozemného mora pred znečistením

               Barcelonský dohovor a jeho sedem protokolov, prijatých ako súčasť akčného plánu pre Stredozemné more, predstavujú hlavnú regionálnu právne záväznú regionálnu mnohostrannú environmentálnu dohodu pre Stredozemné more.

               Cieľom Barcelonského dohovoru je prevencia, zníženie, potláčanie a eliminácia znečisťovania oblasti Stredozemného mora a zlepšenie ochrany ľudského zdravia a morského prostredia v tejto oblasti s cieľom prispieť k jej udržateľnému rozvoju.

               Európska únia je zmluvnou stranou Barcelonského dohovoru (v pozmenenom zmení)
                  1
               .

               2.2.Zasadnutie Zhromaždenia zmluvných strán Barcelonského dohovoru a jeho protokolov

               Na zasadnutiach Zhromaždenia zmluvných strán Barcelonského dohovoru a jeho protokolov sa stretávajú ministri a vyšší úradníci zastupujúci všetky zmluvné strany Barcelonského dohovoru a jeho protokolov. Zmluvné strany sa stretnú 7. až 10. decembra 2021 v tureckom mesta Antalya.

               Podľa článku 25 Barcelonského dohovoru Európska únia vykonáva svoje hlasovacie právo s počtom hlasov, ktorý sa rovná počtu jej členských štátov, ktoré sú zmluvnými stranami tohto dohovoru a jedného alebo viacerých protokolov. EÚ neuplatňuje svoje hlasovacie právo v prípadoch, keď toto právo uplatňujú jej členské štáty, a naopak.

               V súlade s pravidlom 43 rokovacieho poriadku Zhromaždenia zmluvných strán Barcelonského dohovoru a jeho protokolov sa protokoly alebo pravidlá financovania, vecné rozhodnutia, odporúčania a uznesenia prijímajú dvojtretinovou väčšinou prítomných a hlasujúcich zmluvných strán, pokiaľ sa v dohovore nestanovuje inak.

               2.3.Pripravovaný akt, ktorý sa má prijať na 22. zasadnutí Zhromaždenia zmluvných strán Barcelonského dohovoru a jeho protokolov

               Podľa článku 6 Barcelonského dohovoru zmluvné strany prijímajú všetky opatrenia v súlade s medzinárodným právom; ich cieľom je prevencia, zníženie a najväčšia možná miera eliminácie znečisťovania oblasti Stredozemného mora odpadom z lodí a zabezpečenie účinného vykonávania pravidiel kontroly tohto typu znečistenia, ktoré sú všeobecne uznávané na medzinárodnej úrovni, v tejto oblasti.

               Podľa článku 18 ods. 1 bodu vii) Barcelonského dohovoru môže Zhromaždenie zmluvných strán tohto dohovoru zvážiť a prijať akékoľvek opatrenia, ktoré môžu byť potrebné na dosiahnutie cieľov dohovoru a protokolov.

               Vyhlásenie oblasti kontroly emisií oxidov síry by splnilo uvedené ciele zavedením osobitných požiadaviek na zníženie emisií látok znečisťujúcich ovzdušie z lodí v Stredozemnom mori.

               3.Pozícia, ktorá sa má zaujať v mene Únie

               Opakovane bola uznaná potreba ochrany morskej biodiverzity a ekosystémov v Stredozemnom mori, a to aj v morských oblastiach mimo vnútroštátnej jurisdikcie.

               Emisie látok znečisťujúcich ovzdušie z lodí majú výrazne nepriaznivé účinky na ľudské zdravie aj na životné prostredie. Jedným zo spôsobov riešenia problému, ktoré predstavujú emisie z lodí, je vyhlásiť Stredozemné more za oblasť kontroly emisií oxidov síry („oblasť kontroly“), v ktorej budú platiť osobitné požiadavky na zníženie emisií z lodí, v súlade s prílohou VI k Medzinárodnému dohovoru o zabránení znečisťovaniu z lodí („dohovor MARPOL“).

               Vzhľadom na právne záväzné účinky pripravovaného návrhu je potrebná pozícia Únie. Vzhľadom na to, že návrh je v súlade s ambíciou Únie znížiť znečistenie a zlepšiť ochranu životného prostredia, navrhuje sa, aby Únia podporila prijatie pripravovaného aktu.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  2
               .

               4.1.2.Uplatnenie na tento prípad

               Zhromaždenie zmluvných strán Barcelonského dohovoru a jeho protokolov je orgán zriadený dohodou, konkrétne Barcelonským dohovorom.

               Pripravovaný akt bude obsahovať návrh na vyhlásenie Stredozemného mora za oblasť kontroly emisií oxidov síry („oblasť kontroly“), ktorý sa predloží na 78. zasadnutí výboru MEPC organizácie IMO v roku 2022. Jeho prijatie preto predstavuje akt s právnymi účinkami.

               Pripravovaným aktom sa nedopĺňa ani nemení inštitucionálny rámec Barcelonského dohovoru a jeho protokolov.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak plánovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú ochrany životného prostredia.

               Hmotnoprávnym základom navrhovaného rozhodnutia je preto článok 192 ods. 1 ZFEÚ.

               4.3.Záver

               Právnym základom navrhovaného rozhodnutia by mal byť článok 192 ods. 1 ZFEÚ v spojení s článkom 218 ods. 9 ZFEÚ.

               2021/0349 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie na zasadnutí zmluvných strán Dohovoru o ochrane morského prostredia a pobrežných oblastí Stredozemného mora („Barcelonský dohovor“) k prijatiu rozhodnutia o vyhlásení Stredozemného mora ako celku za oblasť kontroly emisií oxidov síry („oblasť kontroly“) podľa prílohy VI k Medzinárodnému dohovoru o zabránení znečisťovaniu z lodí („dohovor MARPOL“)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 192 ods. 1 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Zmenený Dohovor o ochrane Stredozemného mora pred znečistením („Barcelonský dohovor“) bol uzavretý Úniou rozhodnutím Rady 1999/802/ES
                  3
                a nadobudol platnosť 9. júla 2004.

               (2)Podľa článku 18 ods. 1 bodu vii) Barcelonského dohovoru môže Zhromaždenie zmluvných strán Barcelonského dohovoru a jeho protokolov zvážiť a prijať akékoľvek opatrenia, ktoré môžu byť potrebné na dosiahnutie cieľov dohovoru a protokolov. V súlade s pravidlom 43 rokovacieho poriadku Zhromaždenia zmluvných strán sa protokoly alebo pravidlá financovania a vecné rozhodnutia prijímajú dvojtretinovou väčšinou prítomných a hlasujúcich zmluvných strán, pokiaľ sa v dohovore nestanovuje inak.

               (3)Na 22. zasadnutí zmluvných strán Barcelonského dohovoru a jeho protokolov, ktoré sa má konať 7. – 10. decembra 2021, sa má prijať rozhodnutie o predložení návrhu v roku 2022 na sedemdesiatom ôsmom (78.) zasadnutí Výboru pre ochranu morského prostredia („78. zasadnutie výboru MEPC“) Medzinárodnej námornej organizácie („organizácia IMO“). Ide o návrh, ktorým sa má Stredozemné more ako celok vyhlásiť za oblasť kontroly emisií oxidov síry („oblasť kontroly“) a v ktorom sa špecifikuje dátum nadobudnutia platnosti tohto vyhlásenia.

               (4)Je potrebné stanoviť pozíciu, ktorá sa má zaujať v mene Únie na zasadnutí Zhromaždenia zmluvných strán Barcelonského dohovoru a jeho protokolov, keďže pripravované rozhodnutie bude obsahovať návrh na vyhlásenie Stredozemného mora ako celku za oblasť kontroly emisií oxidov síry („oblasť kontroly“), ktorý bude predložený na 78. zasadnutí výboru MEPC organizácie IMO, ktorej zmluvnou stranou je Únia, a jeho prijatie teda predstavuje akt s právnymi účinkami.

               (5)Vzhľadom na to, že cieľom pripravovaného rozhodnutia je aktualizácia požiadaviek týkajúcich sa ochrany Stredozemného mora v súlade s ambíciou Únie znížiť znečistenie morského prostredia a chrániť ľudské zdravie, navrhuje sa, aby Únia podporila prijatie tohto rozhodnutia,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie na 22. zasadnutí Zhromaždenia zmluvných strán Barcelonského dohovoru a jeho protokolov, je podporiť prijatie rozhodnutia o predložení návrhu na vyhlásenie Stredozemného mora ako celku za oblasť kontroly emisií oxidov síry („oblasť kontroly“) na sedemdesiatom ôsmom (78.) zasadnutí Výboru pre ochranu morského prostredia („78. zasadnutie výboru MEPC“) Medzinárodnej námornej organizácie („organizácia IMO“) a o dátume nadobudnutia jeho platnosti.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Ú. v. ES L 322, 14.12.1999, s. 32 – 43.

                     (2)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (3)

                        Ú. v. ES L 322, 14.12.1999, s. 32 – 43.


               EURÓPSKA KOMISIA
            V Bruseli27. 10. 2021
            COM(2021) 653 final
            2021/0336(NLE)

            Návrh
            ROZHODNUTIE RADY
            o obnovení Dohody o vedeckej a technologickej spolupráci medzi Európskym spoločenstvom a Brazílskou federatívnou republikou

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  Dohoda o vedeckej a technologickej spolupráci medzi Európskym spoločenstvom a Brazílskou federatívnou republikou
                     1
                   (ďalej len „dohoda“) nadobudla platnosť 7. augusta 2007. V článku XII ods. 2 dohody sa stanovuje, že dohoda „je spočiatku platná päť rokov a môže sa predĺžiť po vzájomnej dohode strán po zhodnotení v predposlednom roku každého následného predĺženého obdobia.“. Dohoda bola naposledy obnovená v roku 2017 a platiť bude do 7. augusta 2022, pokiaľ ju strany neobnovia na ďalšie päťročné obdobie.

               Od posledného obnovenia dohody [rozhodnutie (EÚ) 2018/343
                  2
               ] Brazília naďalej napreduje vo vývoji vedy, techniky a inovácií (STI). Brazíliu, ktorú vzhľadom na jej veľkosť a zdroje možno označiť za samostatný kontinent, možno považovať za „vedeckú veľmoc“ juhoamerického kontinentu. Krajina je aj naďalej hlavným partnerom EÚ v oblasti vedy, techniky a inovácií, pričom spolupráca v oblasti výskumu a inovácií (R&I) zostáva dôležitým a pozitívnym stavebným kameňom celkových vzťahov EÚ s touto krajinou.

                  Základnými nástrojmi spolupráce sú rámcové programy EÚ pre výskum a inováciu. Spomedzi nepridružených tretích krajín bola Brazília šiesta najaktívnejšia v programe Horizont 2020 [predstavovala viac ako 25 % celej účasti krajín Latinskej Ameriky a Karibiku (LAK)], pričom miera úspešnosti bola výrazne nad priemerom. Z hodnotenia, ktoré vykonala Európska komisia, zreteľne vyplýva, že dohoda tvorí dôležitý rámec na uľahčenie spolupráce medzi EÚ a Brazíliou v spoločných prioritných oblastiach vedy a techniky, čo im prináša vzájomný prospech.

               Počas trvania programu Horizont 2020 (2014 – 2020) viedla spolupráca medzi EÚ a brazílskou výskumnou komunitou okrem iného k ďalšiemu rozvoju transatlantického morského výskumu a inováciám v rámci Transatlantickej aliancie pre oceánsky výskum na základe Belémskeho vyhlásenia s EÚ a Južnou Afrikou. Okrem toho existovala dôležitá spolupráca v prípade výskumu v oblasti zdravia, ktorá riešila globálne výzvy, ako je vírus Zika, so silnou brazílskou účasťou na výzvach na predkladanie návrhov, ktoré EÚ vyhlásila v roku 2016. Je potrebné zdôrazniť plodnú spoluprácu v boji proti pandémii COVID-19, pričom brazílske subjekty sa zúčastňujú na dvoch projektoch v rámci „núdzových výziev“ vyhlásených Európskou komisiou, ako aj v rámci multilaterálnych iniciatív, najmä globálnej výskumnej spolupráce v oblasti pripravenosti na infekčné choroby (GloPID-R). Okrem toho pozitívna účasť brazílskych subjektov v projektoch výskumných infraštruktúr prispela za posledných päť rokov k mapovaniu výskumných infraštruktúr LAK.

               Brazília je kľúčovým aktérom v každom budúcom scenári globálnej zmeny klímy a udržateľnosti, krajina predstavuje cenného partnera v oblasti výskumu biodiverzity a akéhokoľvek prístupu k riešeniu environmentálnych výziev založeného na ekosystémoch. Zintenzívnila sa spolupráca v oblastiach súvisiacich s udržateľnosťou, ktoré prispievajú k Európskej zelenej dohode, napr. v oblasti hospodárenia so sladkými vodami a biodiverzity prostredníctvom aktívnej brazílskej účasti na výzvach na predkladanie výskumných návrhov BiodivERsA; Brazília je vskutku stredobodom spolupráce ERA-LAK v oblasti výskumu biodiverzity. V rámci prístupu Tím Európa existuje potenciál pre nové opatrenia v oblastiach súvisiacich s klímou, ako je degradácia lesov, odlesňovanie a udržateľné poľnohospodárstvo.

               Ďalšou oblasťou, v ktorej sa podporuje spolupráca, je udržateľné, ekologickejšie a bezpečnejšie letectvo. EÚ a Brazília začali spolupracovať aj v oblasti udržateľných a inteligentných miest. Vďaka spolupráci medzi EÚ a Brazíliou v kľúčových témach digitalizácie vrátane 5G, internetu vecí a cloud computingu v rámci programu Horizont 2020 sa EÚ stala hlavným partnerom Brazílie v tejto oblasti. Jej vrcholom bolo sprevádzkovanie optického kábla v rámci projektu BELLA s výrazným financovaním Brazílie a silným potenciálom pre hodnotné partnerstvá v oblasti výskumu a inovácie v oblastiach ako vysokovýkonná a kvantová výpočtová technika a kozmický priestor.

               Dojednanie o spolupráci medzi Spoločným výskumným centrom a Ministerstvom vedy, techniky a inovácií Brazílie, ktoré bolo v rámci tejto dohody podpísané v roku 2013 a obnovené v roku 2018, posilnilo dvojstrannú spoluprácu vo viacerých oblastiach, konkrétne v oblasti prevencie katastrof a krízového riadenia, monitorovania lesných požiarov a degradácie lesov prostredníctvom diaľkového snímania; zmeny klímy a kritických surovín.

               Právne subjekty usadené v nepridružených tretích krajinách s vysokými príjmami, ako je Brazília, vo všeobecnosti znášajú náklady na svoju účasť na činnostiach spolupráce na základe rámcového programu EÚ pre výskum a inovácie. V tejto súvislosti je vhodné poznamenať, že v máji 2018 bolo podpísané správne dojednanie medzi brazílskymi federálnymi a štátnymi financujúcimi orgánmi a Európskou komisiou, ktorého cieľom je uľahčiť spoluprácu s agentúrami, ktoré poskytli finančné prostriedky brazílskym právnym subjektom, ktoré sa zúčastňujú na činnostiach spolupráce v rámci programu Horizont 2020. Podobné dojednanie sa má podpísať aj v kontexte programu Horizont Európa, čím sa zabezpečí, aby brazílske subjekty dostali podporu na ich účasť na projektoch programu Horizont Európa vybraných na financovanie.

                  Na zasadnutí spoločného riadiaceho výboru EÚ a Brazílie pre oblasť vedy a techniky, ktoré sa konalo 24. marca 2021, sa potvrdila pozitívna dynamika nášho dialógu vo všetkých uvedených oblastiach s perspektívou pokračovania a zintenzívnenia dvojstrannej spolupráce v oblasti výskumu a inovácie v rámci programu Horizont Európa (2021 – 2027). To všetko je dobrým znamením pre vyhliadky brazílskej účasti na budúcich misiách a partnerstvách programu Horizont Európa. Brazília je okrem toho na popredných priečkach, pokiaľ ide o budúce programovanie ESVČ na obdobie 2021 – 2027, pričom viacero iniciatív EÚ a Brazílie v Tíme Európa sa zameriava na všeobecné ciele EÚ. Tým sa opätovne potvrdzuje pozícia Brazílie ako strategického partnera EÚ v oblasti vedy, technológií a inovácií a významný potenciál synergií.

                  Vzhľadom na všetky uvedené skutočnosti je preto v záujme EÚ obnoviť dohodu o vedeckej a technologickej spolupráci medzi Európskym spoločenstvom a Brazílskou federatívnou republikou na nové päťročné obdobie.

                  Svoje želanie obnoviť dohodu obe strany potvrdili výmenou listov z 11. mája 2021 a 24. mája 2021.

                  Vecný obsah obnovenej dohody bude totožný s vecným obsahom súčasnej dohody.

               •Súlad s existujúcimi ustanoveniami v tejto oblasti politiky

                  Táto iniciatíva je plne v súlade s oznámením Komisie z 18. mája 2021 o globálnom prístupe k výskumu a inovácii – Európska stratégia medzinárodnej spolupráce v meniacom sa svete [COM(2021) 252 final/2]
                     3
                  .

                  Mimoriadne cenným príkladom globálnej aliancie, ktorú podporuje EÚ a Brazília, je už spomínaná Transatlantická aliancia pre oceánsky výskum, ktorá bola vo veľkej miere inšpiráciou pre celú koncepciu globálnych aliancií v uvedenom oznámení. Ďalším príkladom je Inovačná misia (MI), ktorá je globálnou iniciatívou 22 krajín a Európskej únie s cieľom urýchliť úsilie o inovácie v oblasti čistej energie. Členovia MI predstavujú viac ako 90 % celosvetových vládnych investícií do výskumu a inovácií v oblasti čistej energie. V rámci MI sú EÚ aj Brazília veľmi aktívnymi členmi, najmä v oblasti biopalív.

                  V stratégii globálneho prístupu sa podporuje myšlienka, že „[d]ôležité sú aj snahy o prehĺbenie spolupráce s Brazíliou [...] a ďalšími partnermi EÚ v regióne, a to v oblastiach ako zelená a digitálna transformácia, zdravie alebo hľadanie spoločných riešení pre udržateľnú obnovu. Narastajúca spolupráca s Vesmírnym programom EÚ a novými centrami programu Copernicus a systému Galileo v LAK bude zohrávať kľúčovú úlohu pri podnecovaní inovácií a výskumu v regióne.“

               •Súlad s ostatnými politikami Únie

                  Globálna stratégia EÚ pre zahraničnú a bezpečnostnú politiku EÚ potvrdzuje, že spolupráca vo výskume je dôležitým aspektom zahraničnej politiky EÚ a je pre ňu podstatným prvkom silnejších sociálnoekonomických väzieb, najmä s krajinami Latinskej Ameriky. Je tiež dôležité spomenúť, že v oznámení Komisie o globálnom prístupe k výskumu a inovácii sa opätovne potvrdzuje záväzok EÚ k medzinárodnej otvorenosti a dodržiavaniu základných hodnôt v oblasti výskumu a inovácií. V tomto zmysle sa pripomína význam mnohostrannej, ako aj dvojstrannej spolupráce s rôznymi medzinárodnými partnermi vrátane Brazílie. Všeobecné politické priority EÚ, ako je Európska zelená dohoda a udržateľný rozvoj, digitálna transformácia a globálne zdravie, sa odrážajú v dvojstranných vzťahoch EÚ v oblasti vedy, techniky a inovácií s Brazíliou, najmä v spolupráci prostredníctvom programu Horizont Európa.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Právomoc EÚ konať na medzinárodnej úrovni v oblasti výskumu a technologického rozvoja sa zakladá na článku 186 ZFEÚ. Procesnoprávnym základom návrhu je článok 218 ods. 6 druhý pododsek písm. a) bod v) ZFEÚ.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Regulačná vhodnosť a zjednodušenie

                  Táto iniciatíva nie je súčasťou programu REFIT.

               4.VPLYV NA ROZPOČET

                  Vyžadujú sa len ľudské a administratívne zdroje, ktoré sú stanovené v legislatívnom finančnom výkaze.

               Na základe uvedených skutočností Komisia požaduje, aby Rada:

               –
                     v mene Únie a so súhlasom Európskeho parlamentu schválila obnovenie Dohody o vedeckej a technologickej spolupráci medzi Európskym spoločenstvom a Brazílskou federatívnou republikou, ktorá sa po uplynutí piatich rokov bude uplatňovať na ďalšie päťročné obdobie (t. j. od 8. augusta 2022 do 7. augusta 2027),

               –
                     poverila predsedu Rady, aby určil osobu(-y) splnomocnenú(-é) oznámiť vláde Brazílskej federatívnej republiky, že Únia ukončila svoje vnútorné postupy potrebné na nadobudnutie platnosti tejto obnovenej dohody.

               2021/0336 (NLE)

               Návrh

               ROZHODNUTIE RADY

               o obnovení Dohody o vedeckej a technologickej spolupráci medzi Európskym spoločenstvom a Brazílskou federatívnou republikou

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 186 v spojení s článkom 218 ods. 6 druhým pododsekom písm. a) bodom v),

               so zreteľom na návrh Európskej komisie,

               so zreteľom na súhlas Európskeho parlamentu,

               keďže:

               (1)Rada rozhodnutím 2005/781/ES
                  4
                schválila uzavretie Dohody o vedeckej a technologickej spolupráci medzi Európskym spoločenstvom a Brazílskou federatívnou republikou
                  5
                (ďalej len „dohoda“).

               (2)Dohoda v súlade s článkom XII dohody nadobúda platnosť v deň, keď si obidve strany navzájom oznámia písomne, že príslušné vnútorné postupy, ktoré sú potrebné na nadobudnutie jej platnosti, boli ukončené. Dohoda bola spočiatku platná päť rokov a môže sa predĺžiť po vzájomnej dohode strán po zhodnotení v predposlednom roku každého následného predĺženého obdobia.

               (3)Rozhodnutiami 2012/646/EÚ
                  6
                a 2018/343/EÚ
                  7
                Rada schválila obnovenie dohody, zakaždým na ďalšie obdobie piatich rokov.

               (4)Výmenou listov medzi stranami tejto dohody z 11. mája 2021 a 24. mája 2021 sa potvrdil ich záujem o obnovenie dohody na ďalších päť rokov.

               (5)Obnovenie dohody by sa malo schváliť v mene Únie,

               PRIJALA TOTO ROZHODNUTIE:

               Článok 1

               Týmto sa v mene Únie schvaľuje obnovenie Dohody o vedeckej a technologickej spolupráci medzi Európskym spoločenstvom a Brazílskou federatívnou republikou na ďalšie obdobie piatich rokov.

               Článok 2

               Predseda Rady určí osobu(-y) splnomocnenú(-é) oznámiť vláde Brazílskej federatívnej republiky v mene Únie, že Únia ukončila svoje vnútorné postupy potrebné na obnovenie dohody v súlade s článkom XII ods. 2 dohody.

               Článok 3

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

               LEGISLATÍVNY FINANČNÝ VÝKAZ

               Obsah

               1.RÁMEC NÁVRHU/INICIATÍVY

               1.1.Názov návrhu/iniciatívy

               1.2.Príslušné oblasti politiky

               1.3.Návrh/iniciatíva sa týka:

               1.4.Ciele

               1.4.1.Všeobecné ciele

               1.4.2.Špecifické ciele

               1.4.3.Očakávané výsledky a vplyv

               1.4.4.Ukazovatele výkonnosti

               1.5.Dôvody návrhu/iniciatívy

               1.5.1.Potreby, ktoré sa majú uspokojiť v krátkodobom alebo dlhodobom horizonte vrátane podrobného harmonogramu prvotnej fázy vykonávania iniciatívy

               1.5.2.Prínos zapojenia Európskej únie (môže byť výsledkom rôznych faktorov, napr. lepšej koordinácie, právnej istoty, väčšej účinnosti alebo komplementárnosti). Na účely tohto bodu je „prínos zapojenia Únie“ hodnota vyplývajúca zo zásahu Únie, ktorá dopĺňa hodnotu, ktorú by inak vytvorili len samotné členské štáty.

               1.5.3.Poznatky získané z podobných skúseností v minulosti

               1.5.4.Zlučiteľnosť s viacročným finančným rámcom a možná synergia s inými vhodnými nástrojmi

               1.5.5.Posúdenie rôznych disponibilných možností financovania vrátane možnosti prerozdelenia

               1.6.Trvanie a finančný vplyv

               1.7.Plánovaný spôsob riadenia

               2.OPATRENIA V OBLASTI RIADENIA

               2.1.Opatrenia týkajúce sa monitorovania a predkladania správ

               2.2.Systém riadenia a kontroly

               2.2.1.Opodstatnenie navrhovaných spôsobov riadenia, mechanizmov vykonávania financovania, spôsobov platby a stratégie kontroly

               2.2.2.Informácie o zistených rizikách a systémoch vnútornej kontroly zavedených na ich zmierňovanie

               2.2.3.Odhad a opodstatnenie nákladovej účinnosti kontrol (pomer medzi nákladmi na kontroly a hodnotou súvisiacich riadených finančných prostriedkov) a posúdenie očakávaných úrovní rizika chyby (pri platbe a uzavretí)

               2.3.Opatrenia na predchádzanie podvodom a nezrovnalostiam

               3.ODHADOVANÝ FINANČNÝ VPLYV NÁVRHU/INICIATÍVY

               3.1.Príslušné okruhy viacročného finančného rámca a rozpočtové riadky výdavkov

               3.2.Odhadovaný vplyv návrhu na rozpočtové prostriedky

               3.2.1.Zhrnutie odhadovaného vplyvu na operačné rozpočtové prostriedky

               3.2.2.Odhadované výsledky financované z operačných rozpočtových prostriedkov

               3.2.3.Odhadovaný vplyv na administratívne rozpočtové prostriedky

               3.2.4.Súlad s platným viacročným finančným rámcom

               3.2.5.Príspevky od tretích strán

               3.3.Odhadovaný vplyv na príjmy

               LEGISLATÍVNY FINANČNÝ VÝKAZ

               1.RÁMEC NÁVRHU/INICIATÍVY

               1.1.Názov návrhu/iniciatívy

                  Návrh rozhodnutia Rady o obnovení Dohody o vedeckej a technologickej spolupráci medzi Európskym spoločenstvom a Brazílskou federatívnou republikou

               1.2.Príslušné oblasti politiky

                  Stratégia politiky a koordinácia predovšetkým týchto generálnych riaditeľstiev: RTD, AGRI, CLIMA, JRC, EAC, ENER, GROW, CNECT, MARE, MOVE a SANTE.

               1.3.Návrh/iniciatíva sa týka:

               ◻ novej akcie

               ◻ novej akcie, ktorá nadväzuje na pilotný projekt/prípravnú akciu
                  8

               ☑ predĺženia trvania existujúcej akcie

               ◻ zlúčenia jednej alebo viacerých akcií do ďalšej/novej akcie alebo presmerovania jednej alebo viacerých akcií na ďalšiu/novú akciu

               1.4.Ciele

               1.4.1.Všeobecné ciele

                  Touto iniciatívou sa obom stranám umožní zlepšiť a zintenzívniť vzájomnú spoluprácu v oblastiach spoločného vedeckého a technického záujmu.

               1.4.2.Špecifické ciele

                  Špecifický cieľ

                  Týmto rozhodnutím by sa obom stranám malo umožniť posilniť spoluprácu a rozvoj strategického partnerstva zvýšením rozsahu a záberu existujúcej spolupráce, a to spoločným riešením kľúčových spoločenských výziev a podporou recipročného prístupu k programom a financovaniu. Umožní sa tým tiež v prípade potreby posilniť regionálna spolupráca.

               1.4.3.Očakávané výsledky a vplyv

               Uveďte, aký vplyv by mal mať návrh/iniciatíva na prijímateľov/cieľové skupiny.

                  Týmto rozhodnutím sa Brazílii a Európskej únii umožní využívať vzájomné výhody z vedeckého a technického pokroku dosiahnutého prostredníctvom výskumu v ich príslušných výskumných programoch a činností v rámci prebiehajúcej spolupráce. Umožní sa ním výmena špecifických znalostí a prenos know-how v prospech vedeckej obce, priemyslu a občanov oboch strán.

               1.4.4.Ukazovatele výkonnosti

               Uveďte ukazovatele na monitorovanie pokroku a dosiahnutých výsledkov.

                  Útvary Komisie budú pravidelne sledovať všetky opatrenia vykonávané v rámci dohody vrátane hodnotenia činností spolupráce EÚ. Toto hodnotenie sa bude okrem iného týkať týchto prvkov:

                  a) ukazovatele spolupráce – analýza počtu a druhu účasti brazílskych subjektov v programoch financovaných EÚ (napríklad počet návrhov, počet podpísaných dohôd o grante, hlavné väzby spolupráce, hlavné témy, realizované výstupy) a naopak (keď sú údaje k dispozícii);

                  b) ukazovatele výkonnosti – miera úspešnosti brazílskych subjektov zapojených do rámcových programov EÚ v porovnaní s inými tretími krajinami EÚ a členskými štátmi/pridruženými krajinami; analýza kvality účasti (napríklad počet najlepšie hodnotených univerzít zúčastňujúcich sa na programe, počet patentov a publikácií, ktoré vzišli z projektov spolupráce);

                  c) zber údajov o činnostiach spolupráce a väzby nad rámec príslušných programov financovania výskumu a posúdenie vplyvu týchto činností, ako napríklad účasť vo viacstranných iniciatívach a pracovných skupinách.

               1.5.Dôvody návrhu/iniciatívy

               1.5.1.Potreby, ktoré sa majú uspokojiť v krátkodobom alebo dlhodobom horizonte vrátane podrobného harmonogramu prvotnej fázy vykonávania iniciatívy

                  Týmto rozhodnutím sa obom stranám umožní pokračovať v zdokonaľovaní a zintenzívnení spolupráce vo vedeckej a technickej oblasti, ktorá bude prínosom pre obe zmluvné strany.

               1.5.2.Prínos zapojenia Európskej únie (môže byť výsledkom rôznych faktorov, napr. lepšej koordinácie, právnej istoty, väčšej účinnosti alebo komplementárnosti). Na účely tohto bodu je „prínos zapojenia Únie“ hodnota vyplývajúca zo zásahu Únie, ktorá dopĺňa hodnotu, ktorú by inak vytvorili len samotné členské štáty.

                  Spolupráca medzi Brazíliou a EÚ a jej členskými štátmi v oblasti výskumu a inovácie v uplynulých rokoch neustále rastie. Zapojenie EÚ umožňuje činnosti s väčším rozsahom a záberom a prospech z toho majú všetky členské štáty. Obnovenie tejto dohody umožní EÚ ľahší prístup k vedeckým poznatkom, ku ktorým sa dospelo v Brazílii, a zapojenie do viacerých činností spolupráce, čo povedie k ďalšej výmene poznatkov a technológií. Európske spoločnosti budú mať aj ľahší prístup na brazílsky trh.

               1.5.3.Poznatky získané z podobných skúseností v minulosti

                  Na základe doterajších skúseností v oblasti vedeckej a technologickej spolupráce sa považuje za vzájomne prospešné pokračovať vo výskumnej spolupráci s Brazíliou ako strategickým partnerom Únie v oblasti výskumu a inovácií.

               1.5.4.Zlučiteľnosť s viacročným finančným rámcom a možná synergia s inými vhodnými nástrojmi

                  Obnovenie dohody s Brazíliou sa považuje za plne koherentné a v súlade s celkovým politickým rámcom pre medzinárodnú spoluprácu v oblasti výskumu a inovácií, konkrétne s nedávno prijatým oznámením Komisie z 18. mája 2021 o globálnom prístupe k výskumu a inovácii – Európska stratégia medzinárodnej spolupráce v meniacom sa svete [COM(2021) 252 final/2].

                  Bude sa vyvíjať úsilie o synergie s inými nástrojmi Únie v oblasti spolupráce medzi EÚ a Brazíliou, najmä prostredníctvom zodpovedajúcich iniciatív Tímu Európa v regióne, nástroja NDICI a s rôznymi odvetvovými iniciatívami Komisie, okrem iného najmä s iniciatívami GR EAC, CNECT, DEFIS, ENV, CLIMA a REGIO.

               1.5.5.Posúdenie rôznych disponibilných možností financovania vrátane možnosti prerozdelenia

                  Finančné potreby na pokrytie navrhovanej akcie sú k dispozícii v rámci programu Horizont Európa (administratívne rozpočtové prostriedky). Koordináciu navrhovanej akcie a jej vykonávania bude interne zabezpečovať Komisia, čo si bude vyžadovať odhadom 0,5 ekvivalentu plného pracovného času ročne počas trvania navrhovanej akcie s týmto rozdelením:

                  Rok 2022: 7 mesiacov platu 0,5 úradníka

                  Roky 2023 – 2026: 12 mesiacov platu 0,5 úradníka

                  Rok 2027: 5 mesiacov platu 0,5 úradníka

               1.6.Trvanie a finančný vplyv

               ☑ obmedzené trvanie

               –☑
                     Návrh/iniciatíva je v platnosti od 8. 8. 2022 do 7. 8. 2027

               –☑
                     Finančný vplyv trvá od 8. 8. 2022 do 7. 8. 2027

               ◻ neobmedzené trvanie

               –Počiatočná fáza vykonávania bude trvať od RRRR do RRRR, a potom bude implementácia pokračovať v plnom rozsahu.

               –

               1.7.Plánovaný spôsob riadenia
                  9

               ☑ Priame riadenie na úrovni Komisie

               –◻ prostredníctvom jej útvarov vrátane zamestnancov v delegáciách Únie

               –◻
                     prostredníctvom výkonných agentúr

               ◻ Zdieľané riadenie s členskými štátmi

               ◻ Nepriame riadenie, pri ktorom sa plnením rozpočtu poveria:

               –◻ tretie krajiny alebo subjekty, ktoré tieto krajiny určili,

               –◻ medzinárodné organizácie a ich agentúry (uveďte),

               –◻ Európska investičná banka (EIB) a Európsky investičný fond,

               –◻ subjekty uvedené v článkoch 70 a 71 nariadenia o rozpočtových pravidlách,

               –◻ verejnoprávne subjekty,

               –◻ súkromnoprávne subjekty poverené vykonávaním verejnej služby, pokiaľ tieto subjekty poskytujú dostatočné finančné záruky,

               –◻ súkromnoprávne subjekty spravované právom členského štátu, ktoré sú poverené vykonávaním verejno-súkromného partnerstva a ktoré poskytujú dostatočné finančné záruky,

               –◻ osoby poverené vykonávaním osobitných činností v oblasti SZBP podľa hlavy V Zmluvy o Európskej únii a určené v príslušnom základnom akte.

               –V prípade viacerých spôsobov riadenia uveďte v oddiele „Poznámky“ presnejšie vysvetlenie.

               Poznámky:

                  [...]

               2.OPATRENIA V OBLASTI RIADENIA

               2.1.Opatrenia týkajúce sa monitorovania a predkladania správ

               Uveďte frekvenciu a podmienky, ktoré sa vzťahujú na tieto opatrenia.

                  Účasť Brazílie na rámcovom programe sa pravidelne sleduje prostredníctvom zasadnutí spoločného riadiaceho výboru zriadeného podľa článku VI dohody.

               2.2.Systém riadenia a kontroly

               2.2.1.Opodstatnenie navrhovaných spôsobov riadenia, mechanizmov vykonávania financovania, spôsobov platby a stratégie kontroly

                  Navrhovaná iniciatíva v kontexte rámcového programu Horizont Európa pre výskum a inováciu sa bude vykonávať prostredníctvom priameho riadenia.

                  Ako činnosť, ktorú má v plnej miere vykonávať odborný referent Komisie, je najvhodnejším spôsobom vykonávania priame riadenie. Najmä očakávané hlavné úlohy potrebné na riadne vykonávanie navrhovanej činnosti, ako je politický dialóg, hodnotenie prostredia spolupráce medzi EÚ a Brazíliou v oblasti výskumu a inovácií, určenie spoločných priorít spolupráce a podobné úlohy, sú základnými činnosťami implementačného útvaru Komisie – riaditeľstva Globálny prístup a medzinárodná spolupráca v oblasti výskumu a inovácie na GR pre výskum a inováciu.

                  Ďalšie podporné úlohy organizačného, logistického, administratívneho a poradného charakteru môžu byť pridelené na základe budúcej rámcovej zmluvy na podporné činnosti pre medzinárodnú spoluprácu v oblasti výskumu a inovácií. Takéto podporné úlohy určené na zvýšenie efektívnosti a účinnosti navrhovanej akcie budú pod dohľadom Komisie a zostanú pod jej priamym riadením.

               2.2.2.Informácie o zistených rizikách a systémoch vnútornej kontroly zavedených na ich zmierňovanie

                  Uskutočňujú sa pravidelné zasadnutia a dvojstranné kontakty umožňujúce systematické zdieľanie informácií a kontrolu. V kontrolnom systéme sa nezistili žiadne riziká.

               2.2.3.Odhad a opodstatnenie nákladovej účinnosti kontrol (pomer medzi nákladmi na kontroly a hodnotou súvisiacich riadených finančných prostriedkov) a posúdenie očakávaných úrovní rizika chyby (pri platbe a uzavretí)

                  Neuvádza sa

               2.3.Opatrenia na predchádzanie podvodom a nezrovnalostiam

               Uveďte existujúce a plánované preventívne a ochranné opatrenia.

                  V prípade, že si vykonávanie rámcového programu vyžiada zapojenie externých zmluvných partnerov alebo zahŕňa poskytovanie finančných príspevkov tretím stranám, Komisia v opodstatnených prípadoch uskutoční finančný audit, najmä ak má dôvod pochybovať o reálnej povahe činnosti alebo činnosti uvedenej v správach o činnosti.

                  Finančné audity Únie budú vykonávať jej vlastní pracovníci alebo odborníci na účtovníctvo schválení v súlade s právnymi predpismi strany, u ktorej sa má audit vykonať. Únia si ich vyberie podľa vlastného uváženia so zreteľom na potrebu vyhnúť sa riziku konfliktu záujmov, na ktorý by ju mohla upozorniť strana, ktorá je podrobená auditu. Okrem toho Komisia pri vykonávaní výskumných činností zaistí, aby boli finančné záujmy Únie chránené účinnými kontrolami, a v prípade zistených nezrovnalostí prijme primerané a odradzujúce opatrenia a sankcie.

                  Aby sa tento cieľ dosiahol, do všetkých zmlúv používaných pri vykonávaní rámcového programu sa zahrnú pravidlá týkajúce sa kontrol, opatrení a sankcií s odkazmi na nariadenia (ES, Euratom) č. 2988/95, (Euratom, ES) č. 2185/96 a (ES) č. 883/2013.

                  V zmluvách sa budú musieť uviesť ustanovenia týkajúce sa najmä týchto bodov:

                  – zavedenie osobitných zmluvných doložiek na ochranu finančných záujmov EÚ prostredníctvom vykonávania kontrol a previerok vykonanej práce,

                  – vykonávanie administratívnych kontrol v rámci opatrení proti podvodom v súlade s nariadeniami (Euratom, ES) č. 2185/96 a (EÚ, Euratom) č. 883/2013,

                  – uplatňovanie administratívnych sankcií vo všetkých prípadoch úmyselných porušení právnych predpisov alebo porušení právnych predpisov z nedbanlivosti pri vykonávaní zmlúv v súlade s rámcovým nariadením č. 2988/95 vrátane mechanizmu zostavovania čiernych listín,

                  – vykonateľnosť všetkých príkazov na vymáhanie v prípade nezrovnalostí a podvodov v súlade s článkom 299 Zmluvy o fungovaní Európskej únie.

                  Okrem toho budú zodpovední pracovníci GR pre výskum a inováciu ako bežné opatrenie vykonávať program kontroly so zreteľom na vedecké a rozpočtové aspekty. Vnútorný audit bude vykonávať oddelenie vnútorného auditu GR pre výskum a inováciu a miestne kontroly bude uskutočňovať Európsky dvor audítorov.

               3.ODHADOVANÝ FINANČNÝ VPLYV NÁVRHU/INICIATÍVY

               3.1.Príslušné okruhy viacročného finančného rámca a rozpočtové riadky výdavkov

               ·Existujúce rozpočtové riadky

               V poradí, v akom za sebou nasledujú okruhy viacročného finančného rámca a rozpočtové riadky.

                        Okruh viacročného finančného rámca

                        Rozpočtový riadok

                        Druh
                        výdavkov

                        Príspevky

                        Okruh 1 – Jednotný trh, inovácie a digitálna ekonomika – Výskum a inovácia – Horizont Európa

                        DRP/NRP
                           10
                        .

                        krajín EZVO
                           11

                        kandidátskych krajín
                           12

                        tretích krajín

                        v zmysle článku 21 ods. 2 písm. b) nariadenia o rozpočtových pravidlách

                        1

                        01 01 01 01

                        NRP

                        ÁNO

                        ÁNO

                        ÁNO

                        NIE

                        1

                        01 01 01 03

                        NRP

                        ÁNO

                        ÁNO

                        ÁNO

                        NIE

               ·Požadované nové rozpočtové riadky

               V poradí, v akom za sebou nasledujú okruhy viacročného finančného rámca a rozpočtové riadky.

                        Okruh viacročného finančného rámca

                        Rozpočtový riadok

                        Druh
                        výdavkov

                        Príspevky

                        Číslo [Okruh………………………………………]

                        DRP/NRP.

                        krajín EZVO

                        kandidátskych krajín

                        tretích krajín

                        v zmysle článku 21 ods. 2 písm. b) nariadenia o rozpočtových pravidlách

                        [XX.YY.YY.YY]

                        ÁNO/NIE

                        ÁNO/NIE

                        ÁNO/NIE

                        ÁNO/NIE

               3.2.Odhadovaný vplyv návrhu na rozpočtové prostriedky

               3.2.1.Zhrnutie odhadovaného vplyvu na operačné rozpočtové prostriedky

               ☑
                     Návrh/iniciatíva si nevyžaduje použitie operačných rozpočtových prostriedkov.

               ◻
                     Návrh/iniciatíva si vyžaduje použitie operačných rozpočtových prostriedkov, ako je uvedené v nasledujúcej tabuľke:

               v mil. EUR (zaokrúhlené na 3 desatinné miesta)

                        Okruh viacročného finančného
                        rámca

                        1

                        „Jednotný trh, inovácie a digitálna ekonomika – Výskum a inovácia – Horizont Európa“

                        GR: RTD

                        Rok
                        2022
                           13

                        Rok
                        2023

                        Rok
                        2024

                        Rok
                        2025

                        Rok
                        2026

                        Rok
                        2027

                        SPOLU

                        • Operačné rozpočtové prostriedky

                        Rozpočtový riadok

                        Záväzky

                        (1a)

                        Platby

                        (2a)

                        Rozpočtový riadok

                        Záväzky

                        (1b)

                        Platby

                        (2b)

                        ·Administratívne rozpočtové prostriedky financované z finančného krytia na vykonávanie osobitných programov
                           14

                        Rozpočtový riadok 01 01 01 01

                        Záväzky a platby

                        (3)

                        0,044

                        0,076

                        0,076

                        0,076

                        0,076

                        0,032

                        0,380

                        Rozpočtový riadok 01 01 01 03

                        Záväzky a platby

                        (3)

                        0,004

                        0,012

                        0,012

                        0,012

                        0,012

                        0,008

                        0,060

                        Rozpočtové prostriedky pre GR RTD SPOLU

                        Záväzky

                        = 1a + 1b + 3

                        0,048

                        0,088

                        0,088

                        0,088

                        0,088

                        0,040

                        0,440

                        Platby

                        = 2a + 2b

                        +3

                        0,048

                        0,088

                        0,088

                        0,088

                        0,088

                        0,040

                        0,440

                        • Operačné rozpočtové prostriedky SPOLU

                        Záväzky

                        (4)

                        Platby

                        (5)

                        • Administratívne rozpočtové prostriedky financované z finančného krytia na vykonávanie osobitných programov SPOLU

                        (6)

                        0,048

                        0,088

                        0,088

                        0,088

                        0,088

                        0,040

                        0,440

                        Rozpočtové prostriedky
                        OKRUHU 1
                        viacročného finančného rámca SPOLU

                        Záväzky

                        = 4 + 6

                        0,048

                        0,088

                        0,088

                        0,088

                        0,088

                        0,040

                        0,440

                        Platby

                        = 5 + 6

                        0,048

                        0,088

                        0,088

                        0,088

                        0,088

                        0,040

                        0,440

               Ak má návrh/iniciatíva vplyv na viaceré okruhy:

                        • Operačné rozpočtové prostriedky SPOLU (všetky operačné okruhy)

                        Záväzky

                        (4)

                        Platby

                        (5)

                        • Administratívne rozpočtové prostriedky financované z finančného krytia na vykonávanie osobitných programov SPOLU

                        (6)

                        0,048

                        0,088

                        0,088

                        0,088

                        0,088

                        0,040

                        0,440

                        Rozpočtové prostriedky
                        OKRUHOV 1 až 6
                        viacročného finančného rámca SPOLU
                        (referenčná suma)

                        Záväzky

                        = 4 + 6

                        0,048

                        0,088

                        0,088

                        0,088

                        0,088

                        0,040

                        0,440

                        Platby

                        = 5 + 6

                        0,048

                        0,088

                        0,088

                        0,088

                        0,088

                        0,040

                        0,440

                        Okruh viacročného finančného
                        rámca

                        7

                        „Administratívne výdavky“

               v mil. EUR (zaokrúhlené na 3 desatinné miesta)

                        Rok
                        2022

                        Rok
                        2023

                        Rok
                        2024

                        Rok
                        2025

                        Rok 2026

                        Rok 2027

                        SPOLU

                        GR: <…….>

                        • Ľudské zdroje

                        • Ostatné administratívne výdavky

                        GR <…….> SPOLU

                        Rozpočtové prostriedky

                        Rozpočtové prostriedky
                        OKRUHU 7
                        viacročného finančného rámca SPOLU

                        (Záväzky spolu = Platby spolu)

               v mil. EUR (zaokrúhlené na 3 desatinné miesta)

                        Rok
                        2022

                        Rok 2023

                        Rok
                        2024

                        Rok
                        2025

                        Rok 2026

                        Rok 2027

                        SPOLU

                        Rozpočtové prostriedky
                        OKRUHOV 1 až 7
                        viacročného finančného rámca SPOLU

                        Záväzky

                        0,048

                        0,088

                        0,088

                        0,088

                        0,088

                        0,040

                        0,440

                        Platby

                        0,048

                        0,088

                        0,088

                        0,088

                        0,088

                        0,040

                        0,440

               3.2.2.Odhadované výsledky financované z operačných rozpočtových prostriedkov

               viazané rozpočtové prostriedky v mil. EUR (zaokrúhlené na 3 desatinné miesta)

                        Uveďte ciele a výstupy

                        ⇩

                        Rok
                        N

                        Rok
                        N + 1

                        Rok
                        N + 2

                        Rok
                        N + 3

                        Uveďte všetky roky, počas ktorých vplyv trvá
                        (pozri bod 1.6)

                        SPOLU

                        VÝSTUPY

                        Druh
                           15

                        Priemerné náklady

                        Počet

                        Náklady

                        Počet

                        Náklady

                        Počet

                        Náklady

                        Počet

                        Náklady

                        Počet

                        Náklady

                        Počet

                        Náklady

                        Počet

                        Náklady

                        Počet spolu

                        Náklady spolu

                        ŠPECIFICKÝ CIEĽ č. 1
                           16
                        …

                        ‒ Výstup

                        ‒ Výstup

                        ‒ Výstup

                        Špecifický cieľ č. 1 medzisúčet

                        ŠPECIFICKÝ CIEĽ č. 2…

                        ‒ Výstup

                        Špecifický cieľ č. 2 medzisúčet

                        SPOLU

               3.2.3.Odhadovaný vplyv na administratívne rozpočtové prostriedky

               –◻
                     Návrh/iniciatíva si nevyžaduje použitie administratívnych rozpočtových prostriedkov

               –☑
                     Návrh/iniciatíva si vyžaduje použitie administratívnych rozpočtových prostriedkov, ako je uvedené v nasledujúcej tabuľke:

               v mil. EUR (zaokrúhlené na 3 desatinné miesta)

                        Rok
                        2022
                           17

                        Rok
                        2023

                        Rok
                        2024

                        Rok
                        2025

                        Rok
                        2026

                        Rok
                        2027

                        SPOLU

                        OKRUH 7
                        viacročného finančného rámca

                        Ľudské zdroje

                        Ostatné administratívne výdavky

                        Medzisúčet OKRUHU 7
                        viacročného finančného rámca

                        Mimo OKRUHU 7
                           18

                        viacročného finančného rámca

                        Ľudské zdroje

                        0,044

                        0,076

                        0,076

                        0,076

                        0,076

                        0,032

                        0,380

                        Ostatné administratívne výdavky

                        0,004

                        0,012

                        0,012

                        0,012

                        0,012

                        0,008

                        0,060

                        Medzisúčet
                        mimo OKRUHU 5
                        viacročného finančného rámca

                        0,048

                        0,088

                        0,088

                        0,088

                        0,088

                        0,040

                        0,440

                        SPOLU

                        0,048

                        0,088

                        0,088

                        0,088

                        0,088

                        0,040

                        0,440

               Rozpočtové prostriedky potrebné na ľudské zdroje a na ostatné administratívne výdavky budú pokryté rozpočtovými prostriedkami GR, ktoré už boli pridelené na riadenie akcie a/alebo boli prerozdelené v rámci GR, a v prípade potreby budú doplnené zdrojmi, ktoré sa môžu prideliť riadiacemu GR v rámci ročného postupu prideľovania zdrojov a v závislosti od rozpočtových obmedzení.

               3.2.3.1.Odhadované potreby ľudských zdrojov

               –◻
                     Návrh/iniciatíva si nevyžaduje použitie ľudských zdrojov.

               –☑
                     Návrh/iniciatíva si vyžaduje použitie ľudských zdrojov, ako je uvedené v nasledujúcej tabuľke:

               odhady sa vyjadrujú v jednotkách ekvivalentu plného pracovného času

                        Rok
                        2022

                        Rok
                        2023

                        Rok

                        2024

                        Rok

                        2025

                        Rok 2026

                        Rok 2027

                        • Plán pracovných miest (úradníci a dočasní zamestnanci)

                        20 01 02 01 (ústredie a zastúpenia Komisie)

                        20 01 02 03 (delegácie)

                        01 01 01 01 (nepriamy výskum)

                        0,35

                        0,5

                        0,5

                        0,5

                        0,5

                        0,25

                        01 01 01 11 (priamy výskum)

                        •Externí zamestnanci (ekvivalent plného pracovného času)
                           19

                        20 02 01 (ZZ, VNE, DAZ z celkového finančného krytia)

                        20 02 03 (ZZ, MZ, VNE, DAZ, PED v delegáciách)

                        XX 01 xx yy zz
                           20

                        ‒ ústredie

                        – delegácie

                        01 01 01 02 (ZZ, VNE, DAZ – nepriamy výskum)

                        01 01 01 12 (ZZ, DAZ, VNE – priamy výskum)

                        Iné rozpočtové riadky (uveďte)

                        SPOLU

                        0,35

                        0,5

                        0,5

                        0,5

                        0,5

                        0,25

               XX predstavuje príslušnú oblasť politiky alebo rozpočtovú hlavu.

               Potreby ľudských zdrojov budú pokryté úradníkmi GR, ktorí už boli pridelení na riadenie akcie a/alebo boli interne prerozdelení v rámci GR, a v prípade potreby budú doplnené zdrojmi, ktoré sa môžu prideliť riadiacemu GR v rámci ročného postupu prideľovania zdrojov a v závislosti od rozpočtových obmedzení.

               Opis úloh, ktoré sa majú vykonať:

                        Úradníci a dočasní zamestnanci

                        Príprava a riadenie zasadaní spoločného výboru v zmysle článku VI dohody, podnikanie služobných ciest na účely dobrého fungovania a vykonávania dohody, ako aj pravidelného preskúmania dohody.

                        Výpočty sa vykonávajú proporcionálne vzhľadom na trvanie dohody.

                        Externí zamestnanci

               3.2.4.Súlad s platným viacročným finančným rámcom

               Návrh/iniciatíva:

               –☑
                     môže byť v plnej miere financovaná prerozdelením v rámci príslušného okruhu viacročného finančného rámca (VFR).

                  Vysvetlite požadovanú zmenu v plánovaní a uveďte príslušné rozpočtové riadky a zodpovedajúce sumy. V prípade väčšieho preprogramovania poskytnite tabuľku vo formáte Excel.

               –◻
                     si vyžaduje použitie nepridelenej rezervy v rámci príslušného okruhu VFR a/alebo použitie osobitných nástrojov vymedzených v nariadení o VFR.

                  Vysvetlite potrebu a uveďte príslušné okruhy, rozpočtové riadky, zodpovedajúce sumy a nástroje, ktorých použitie sa navrhuje.

               –◻
                     si vyžaduje revíziu VFR.

                  Vysvetlite potrebu a uveďte príslušné okruhy, rozpočtové riadky a zodpovedajúce sumy.

               3.2.5.Príspevky od tretích strán

               Návrh/iniciatíva:

               –☑ nezahŕňa spolufinancovanie tretími stranami

               –Návrh/iniciatíva zahŕňa spolufinancovanie tretími stranami, ako je odhadnuté v nasledujúcej tabuľke:

               rozpočtové prostriedky v mil. EUR (zaokrúhlené na 3 desatinné miesta)

                        Rok
                        N

                        Rok
                        N + 1

                        Rok
                        N + 2

                        Rok
                        N + 3

                        Uveďte všetky roky, počas ktorých vplyv trvá
                        (pozri bod 1.6)

                        Spolu

                        Uveďte spolufinancujúci subjekt

                        Prostriedky zo spolufinancovania SPOLU

               3.3.Odhadovaný vplyv na príjmy

               –☑
                     Návrh/iniciatíva nemá finančný vplyv na príjmy.

               –◻
                     Návrh/iniciatíva má finančný vplyv na príjmy, ako je uvedené v nasledujúcej tabuľke:

               –◻
                     vplyv na vlastné zdroje

               –◻
                     vplyv na iné príjmy

               v mil. EUR (zaokrúhlené na 3 desatinné miesta)

                        Rozpočtový riadok príjmov:

                        Rozpočtové prostriedky k dispozícii v bežnom rozpočtovom roku

                        Vplyv návrhu/iniciatívy
                           21

                        Rok
                        N

                        Rok
                        N + 1

                        Rok
                        N + 2

                        Rok
                        N + 3

                        Uveďte všetky roky, počas ktorých vplyv trvá (pozri bod 1.6)

                        Článok ………….

               V prípade pripísaných príjmov uveďte príslušné rozpočtové riadky výdavkov.

                  [...]

               Ďalšie poznámky (napr. spôsob/vzorec použitý na výpočet vplyvu na príjmy alebo akékoľvek ďalšie informácie).

                  [...]

                     (1)

                        Ú. v. EÚ L 295, 11.11.2005, s. 38.

                     (2)

                        Ú. v. EÚ L 67, 9.3.2018, s. 1.

                     (3)

                        Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov o globálnom prístupe k výskumu a inováciám Európska stratégia medzinárodnej spolupráce v meniacom sa svete [COM(2021) 252 final/2].

                     (4)

                        Rozhodnutie Rady 2005/781/ES zo 6. júna 2005 o uzavretí Dohody o vedeckej a technologickej spolupráci medzi Európskym spoločenstvom a Brazílskou federatívnou republikou (Ú. v. EÚ L 295, 11.11.2005, s. 37).

                     (5)

                        Ú. v. EÚ L 295, 11.11.2005, s. 38.

                     (6)

                        Rozhodnutie Rady 2012/646/EÚ z 10. októbra 2012 o obnovení Dohody o vedeckej a technologickej spolupráci medzi Európskym spoločenstvom a Brazílskou federatívnou republikou (Ú. v. EÚ L 287, 18.10.2012, s. 4).

                     (7)

                        Rozhodnutie Rady 2018/343/EÚ z 5. marca 2018 o obnovení Dohody o vedeckej a technologickej spolupráci medzi Európskym spoločenstvom a Brazílskou federatívnou republikou (Ú. v. EÚ L 67, 9.3.2018, s. 1).

                     (8)

                  Podľa článku 58 ods. 2 písm. a) alebo b) nariadenia o rozpočtových pravidlách.

                     (9)

                        Vysvetlenie spôsobov riadenia a odkazy na nariadenie o rozpočtových pravidlách sú k dispozícii na webovej stránke BudgWeb:
                  https://myintracomm.ec.europa.eu/budgweb/EN/man/budgmanag/Pages/budgmanag.aspx
                  .

                     (10)

                        DRP = diferencované rozpočtové prostriedky / NRP = nediferencované rozpočtové prostriedky.

                     (11)

                        EZVO: Európske združenie voľného obchodu.

                     (12)

                        Kandidátske krajiny a prípadne potenciálni kandidáti zo západného Balkánu.

                     (13)

                        Rok 2022 je rokom, v ktorom sa návrh/iniciatíva začína vykonávať. Sumy na rok 2022 vypočítané na základe 7-mesačného 0,5 FTE, na roky 2023 – 2026 vypočítané na základe 12-mesačného platu 0,5 FTE a na rok 2027 vypočítané na základe 5-mesačného platu 0,5 FTE.

                     (14)

                        Technická a/alebo administratívna pomoc a výdavky určené na financovanie vykonávania programov a/alebo akcií Európskej únie (pôvodné rozpočtové riadky „BA“), nepriamy výskum, priamy výskum.

                     (15)

                        Výstupy sú produkty, ktoré sa majú dodať, a služby, ktoré sa majú poskytnúť (napr.: počet financovaných výmen študentov, vybudované cesty v km atď.).

                     (16)

                        Ako je uvedené v bode 1.4.2. „Špecifické ciele...“.

                     (17)

                        Rok 2022 je rokom, v ktorom sa návrh/iniciatíva začína vykonávať.

                     (18)

                        Technická a/alebo administratívna pomoc a výdavky určené na financovanie vykonávania programov a/alebo akcií Európskej únie (pôvodné rozpočtové riadky „BA“), nepriamy výskum, priamy výskum.

                     (19)

                        ZZ = zmluvný zamestnanec; MZ = miestny zamestnanec; VNE = vyslaný národný expert; DAZ = dočasný agentúrny zamestnanec; PED = pomocný expert v delegácii.

                     (20)

                        Čiastkový strop pre externých zamestnancov financovaných z operačných rozpočtových prostriedkov (pôvodné rozpočtové riadky „BA“).

                     (21)

                        Pokiaľ ide o tradičné vlastné zdroje (clá, odvody z produkcie cukru), uvedené sumy musia predstavovať čisté sumy, t. j. hrubé sumy po odčítaní 20 % na náklady na výber.


               EURÓPSKA KOMISIA
            V Bruseli27. 10. 2021
            COM(2021) 678 final
            2021/0355(NLE)

            Návrh
            ROZHODNUTIE RADY
            o pozícii, ktorá sa má zaujať v mene Európskej únie na zasadnutí zmluvných strán Dohovoru o ochrane Stredozemného mora pred znečistením („Barcelonský dohovor“) k prijatiu rozhodnutia, ktorým sa na základe článku 15 Protokolu o ochrane Stredozemného mora pred znečisťovaním v rámci zo zdrojov a činností na pevnine („protokol o ZZP“) majú prijať regionálne plány o čistení komunálnych odpadových vôd a o nakladaní s čistiarenským kalom

               DÔVODOVÁ SPRÁVA

               1.Predmet návrhu

               Tento návrh sa týka pozície, ktorá sa má zaujať v mene Únie na 22. zasadnutí Zhromaždenia zmluvných strán Dohovoru o ochrane Stredozemného mora pred znečistením („Barcelonský dohovor“) a jeho protokolov v súvislosti s pripravovaným prijatím rozhodnutia, ktorým sa na základe článku 15 Protokolu o ochrane Stredozemného mora pred znečisťovaním v rámci zo zdrojov a činností na pevnine („protokol o ZZP“) majú prijať regionálne plány o čistení komunálnych odpadových vôd a o nakladaní s čistiarenským kalom.

               2.Kontext návrhu

               2.1.Dohovor o ochrane morského prostredia a pobrežných oblastí Stredozemného mora

               Barcelonský dohovor a jeho sedem protokolov, prijatých ako súčasť akčného plánu pre Stredozemné more, predstavujú hlavnú regionálnu právne záväznú mnohostrannú environmentálnu dohodu pre Stredozemné more.

               Protokol o ochrane Stredozemného mora pred znečistením zo zdrojov na pevnine („protokol o ZZP“) je jedným zo siedmich protokolov Barcelonského dohovoru. Jeho cieľom je prijať všetky vhodné opatrenia na najväčšiu možnú mieru prevencie, zníženia a eliminácie znečisťovania Stredozemného mora zhadzovaním odpadov alebo iných látok.

               Európska únia je zmluvnou stranou protokolu o ZZP (v pozmenenom znení)
                  1
               .

               2.2.Zasadnutie Zhromaždenia zmluvných strán Barcelonského dohovoru a jeho protokolov

               Na zasadnutiach Zhromaždenia zmluvných strán Barcelonského dohovoru a jeho protokolov sa stretávajú ministri a vyšší úradníci zastupujúci všetky zmluvné strany Barcelonského dohovoru a jeho protokolov. Zmluvné strany sa stretnú 7. až 10. decembra 2021 v tureckom meste Antalya.

               Podľa článku 25 Barcelonského dohovoru Európska únia („EÚ“) vykonáva svoje hlasovacie právo s počtom hlasov, ktorý sa rovná počtu jej členských štátov, ktoré sú zmluvnými stranami tohto dohovoru a jedného alebo viacerých protokolov. EÚ neuplatňuje svoje hlasovacie právo v prípadoch, keď toto právo uplatňujú jej členské štáty, a naopak.

               Podľa článku 15 ods. 1 protokolu o ZZP sa rozhodnutia o prijatí akčných plánov, programov a opatrení prijímajú dvojtretinovou väčšinou prítomných a hlasujúcich zmluvných strán.

               2.3.Pripravovaný akt, ktorý sa má prijať na 22. zasadnutí Zhromaždenia zmluvných strán Barcelonského dohovoru a jeho protokolov

               Zmluvné strany Barcelonského dohovoru a jeho protokolov majú schváliť rozhodnutie, ktorým sa na základe článku 15 protokolu o ZZP majú prijať regionálne plány o čistení komunálnych odpadových vôd a o nakladaní s čistiarenským kalom („pripravovaný akt“).

               Cieľom pripravovaného aktu je prijať dva regionálne plány: regionálny plán, ktorým sa zmodernizuje niekoľko aspektov súčasného regionálneho plánu o úprave komunálnej odpadovej vody a nový regionálny plán o nakladaní s čistiarenským kalom („regionálne plány“).

               Tieto regionálne plány budú pre Úniu záväzné v súlade s článkom 15 ods. 3 protokolu o ZZP.

               3.Pozícia, ktorá sa má zaujať v mene Únie

               Pripravovaný regionálny plán o úprave komunálnej odpadovej vody je v porovnaní s predchádzajúcim plánom na zníženie BSK veľkým krokom vpred. Predovšetkým sa emisné limity rozšírili tak, aby zahŕňali najvýznamnejšie znečisťujúce látky vypúšťané vyčistenou odpadovou vodou vrátane regenerovanej a priemyselnej odpadovej vody.

               Medzi opatrenia navrhované v rámci nového regionálneho plánu o nakladaní s čistiarenským kalom patria: rôzne spôsoby využitia čistiarenských kalov, limitné hodnoty obsahu patogénov a ťažkých kovov v pevnom biologickom odpade na poľnohospodárske použitie, aspekty týkajúce sa využívania kalov na energetické zhodnocovanie/zhodnocovanie živín a monitorovanie kvality čistiarenských kalov z čistiarní odpadových vôd.

               Vzhľadom na právne záväzné účinky pripravovaného návrhu je potrebná pozícia Únie.

               Návrh je v súlade s cieľmi Únie v rámci zelenej dohody, t. j. znížením znečistenia a zlepšením ochrany životného prostredia. Preto sa navrhuje, aby Únia podporila prijatie pripravovaného aktu.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán.

               4.1.2.Uplatnenie na tento prípad

               Zhromaždenie zmluvných strán Barcelonského dohovoru a jeho protokolov je orgán zriadený dohodou, konkrétne Barcelonským dohovorom.

               Pripravovaným aktom sa na základe článku 15 protokolu o ZZP prijmú regionálne plány o čistení komunálnych odpadových vôd a o nakladaní s čistiarenským kalom, a jeho prijatie teda predstavuje akt s právnymi účinkami.

               Pripravovaným aktom sa nedopĺňa ani nemení inštitucionálny rámec Barcelonského dohovoru a jeho protokolov.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak plánovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú ochrany životného prostredia.

               Hmotnoprávnym základom navrhovaného rozhodnutia je preto článok 192 ods. 1 ZFEÚ.

               4.3.Záver

               Právnym základom navrhovaného rozhodnutia by mal byť článok 192 ods. 1 ZFEÚ v spojení s článkom 218 ods. 9 ZFEÚ.

               2021/0355 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie na zasadnutí zmluvných strán Dohovoru o ochrane Stredozemného mora pred znečistením („Barcelonský dohovor“) k prijatiu rozhodnutia, ktorým sa na základe článku 15 Protokolu o ochrane Stredozemného mora pred znečisťovaním v rámci zo zdrojov a činností na pevnine („protokol o ZZP“) majú prijať regionálne plány o čistení komunálnych odpadových vôd a o nakladaní s čistiarenským kalom

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 192 ods. 1 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Zmenený Protokol o ochrane Stredozemného mora pred znečisťovaním v rámci zo zdrojov a činností na pevnine („protokol o ZZP“) bol uzavretý Úniou rozhodnutím Rady 1999/801/ES
                  2
                a nadobudol platnosť 11. mája 2008.

               (2)Podľa článku 15 protokolu o ZZP môže Zhromaždenie zmluvných strán Barcelonského dohovoru a jeho protokolov prijímať regionálne akčné plány obsahujúce opatrenia a časový harmonogram ich vykonávania.

               (3)Zmluvné strany Barcelonského dohovoru a jeho protokolov majú na svojom 22. zasadnutí, ktoré sa bude konať 7. až 10. decembra 2021, prijať na základe článku 15 protokolu o ZZP regionálne plány o čistení komunálnych odpadových vôd a o nakladaní s čistiarenským kalom

               (4)Je potrebné stanoviť pozíciu, ktorá sa má zaujať v mene Únie na zasadnutí Zhromaždenia zmluvných strán Barcelonského dohovoru a jeho protokolov, keďže rozhodnutím sa prijmú regionálne plány, ktoré sú podľa článku 15 ods. 3 protokolu o ZZP pre Úniu záväzné.

               (5)Keďže cieľom pripravovaných regionálnych plánov je aktualizovať požiadavky týkajúce sa ochrany Baltského mora, upravia sa medzinárodné záväzky a ambície EÚ a zlepší sa ochrana životného prostredia, navrhuje sa, aby Únia prijatie rozhodnutia podporila,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie na 22. zasadnutí Zhromaždenia zmluvných strán Barcelonského dohovoru a jeho protokolov, je podporiť prijatie rozhodnutia, ktorým sa na základe článku 15 Protokolu o ochrane Stredozemného mora pred znečisťovaním v rámci zo zdrojov a činností na pevnine („protokol o ZZP“) prijmú regionálne plány o čistení komunálnych odpadových vôd a o nakladaní s čistiarenským kalom.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Ú. v. ES L 322, 14.12.1999, s. 18 – 31.

                     (2)

                        Ú. v. ES L 322, 14.12.1999, s. 18 – 31.


               EURÓPSKA KOMISIA
            V Bruseli27. 10. 2021
            COM(2021) 677 final
            2021/0354(NLE)

            Návrh
            ROZHODNUTIE RADY
            o pozícii, ktorá sa má zaujať v mene Európskej únie na zasadnutí zmluvných strán Dohovoru o ochrane Stredozemného mora pred znečistením („Barcelonský dohovor“) k prijatiu rozhodnutia, ktorým sa má na základe článku 15 Protokolu o ochrane Stredozemného mora pred znečisťovaním v rámci zo zdrojov a činností na pevnine („protokol o ZZP“) zmeniť regionálny plán o nakladaní s morským odpadom v Stredozemnom mori

               DÔVODOVÁ SPRÁVA

               1.Predmet návrhu

               Tento návrh sa týka pozície, ktorá sa má zaujať v mene Únie na 22. zasadnutí Zhromaždenia zmluvných strán Dohovoru o ochrane Stredozemného mora pred znečistením („Barcelonský dohovor“) a jeho protokolov v súvislosti s pripravovaným prijatím rozhodnutia, ktorým sa má na základe článku 15 Protokolu o ochrane Stredozemného mora pred znečisťovaním v rámci zo zdrojov a činností na pevnine („protokol o ZZP“) zmeniť regionálny plán o nakladaní s morským odpadom v Stredozemnom mori.

               2.Kontext návrhu

               2.1.Dohovor o ochrane morského prostredia a pobrežných oblastí Stredozemného mora a jeho protokoly

               Barcelonský dohovor a jeho sedem protokolov, prijatých ako súčasť akčného plánu pre Stredozemné more, predstavujú hlavnú regionálnu právne záväznú mnohostrannú environmentálnu dohodu pre Stredozemné more.

               Protokol o ochrane Stredozemného mora pred znečistením zo zdrojov na pevnine („protokol o ZZP“) je jedným zo siedmich protokolov Barcelonského dohovoru. Jeho cieľom je prijať všetky vhodné opatrenia na najväčšiu možnú mieru prevencie, zníženia a eliminácie znečisťovania Stredozemného mora zhadzovaním odpadov alebo iných látok.

               Európska únia je zmluvnou stranou protokolu o ZZP (v pozmenenom znení)
                  1
               .

               2.2.Zasadnutie Zhromaždenia zmluvných strán Barcelonského dohovoru a jeho protokolov

               Na zasadnutiach Zhromaždenia zmluvných strán Barcelonského dohovoru a jeho protokolov sa stretávajú ministri a vyšší úradníci zastupujúci všetky zmluvné strany Barcelonského dohovoru a jeho protokolov. Zmluvné strany sa stretnú 7. až 10. decembra 2021 v tureckom meste Antalya.

               Podľa článku 25 Barcelonského dohovoru Európska únia („EÚ“) vykonáva svoje hlasovacie právo s počtom hlasov, ktorý sa rovná počtu jej členských štátov, ktoré sú zmluvnými stranami tohto dohovoru a jedného alebo viacerých protokolov. EÚ neuplatňuje svoje hlasovacie právo v prípadoch, keď toto právo uplatňujú jej členské štáty, a naopak.

               Podľa článku 15 ods. 1 protokolu o ZZP sa rozhodnutia o prijatí akčných plánov, programov a opatrení prijímajú dvojtretinovou väčšinou prítomných a hlasujúcich zmluvných strán.

               2.3.Pripravovaný akt, ktorý sa má prijať na 22. zasadnutí Zhromaždenia zmluvných strán Barcelonského dohovoru a jeho protokolov

               Na nasledujúcom zasadnutí ministrov majú zmluvné strany Barcelonského dohovoru a jeho protokolov prijať rozhodnutie, ktorým sa na základe článku 15 protokolu o ZPP prijmú zmeny regionálneho plánu o nakladaní s morským odpadom v Stredozemnom mori („pripravovaný akt“).

               Tieto regionálne plány budú pre Úniu záväzné v súlade s článkom 15 ods. 3 protokolu o ZZP.

               3.Pozícia, ktorá sa má zaujať v mene Únie

               Opatrenia na zníženie morského odpadu sú základným prvkom právnych predpisov Únie na ochranu morského prostredia, jeho biodiverzity a ekosystémov.

               V súlade so 14. cieľom udržateľného rozvoja a vyhlásením z Neapola sa v pripravovanom akte stanovia nové definície a rozšíri sa rozsah pôsobnosti opatrení v štyroch kľúčových oblastiach (hospodárske nástroje, obehové hospodárstvo plastov a zdroje morského odpadu na pevnine a v moriach). Od roku 2025 akt vyžaduje aj prijímanie preventívnych opatrení na dosiahnutie obehového hospodárstva pre plasty, a to najmä postupným ukončením spotreby a výroby určitých jednorazových plastových výrobkov a obmedzením používania určitých chemických doplnkových látok vzbudzujúcich obavy pri výrobe plastov (v súlade so Štokholmským dohovorom).

               Vzhľadom na právne záväzné účinky pripravovaného návrhu je potrebná pozícia Únie.

               Návrh je v súlade s cieľmi Únie v rámci zelenej dohody, t. j. znížením znečistenia a zlepšením ochrany životného prostredia. Preto sa navrhuje, aby Únia podporila prijatie pripravovaného aktu.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán.

               4.1.2.Uplatnenie na tento prípad

               Zhromaždenie zmluvných strán Barcelonského dohovoru a jeho protokolov je orgán zriadený dohodou, konkrétne Barcelonským dohovorom.

               Pripravovaným aktom sa prijmú zmeny regionálneho plánu o nakladaní s morským odpadom v Stredozemnom mori, a jeho prijatie teda predstavuje akt s právnymi účinkami.

               Pripravovaným aktom sa nedopĺňa ani nemení inštitucionálny rámec Barcelonského dohovoru a jeho protokolov.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak plánovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú ochrany životného prostredia.

               Hmotnoprávnym základom navrhovaného rozhodnutia je preto článok 192 ods. 1 ZFEÚ.

               4.3.Záver

               Právnym základom navrhovaného rozhodnutia by mal byť článok 192 ods. 1 ZFEÚ v spojení s článkom 218 ods. 9 ZFEÚ.

               2021/0354 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie na zasadnutí zmluvných strán Dohovoru o ochrane Stredozemného mora pred znečistením („Barcelonský dohovor“) k prijatiu rozhodnutia, ktorým sa má na základe článku 15 Protokolu o ochrane Stredozemného mora pred znečisťovaním v rámci zo zdrojov a činností na pevnine („protokol o ZZP“) zmeniť regionálny plán o nakladaní s morským odpadom v Stredozemnom mori

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 192 ods. 1 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Zmenený Protokol o ochrane Stredozemného mora pred znečisťovaním v rámci zo zdrojov a činností na pevnine („protokol o ZZP“) bol uzavretý Úniou rozhodnutím Rady 1999/801/ES
                  2
                a nadobudol platnosť 11. mája 2008.

               (2)Podľa článku 15 protokolu o ZZP môže Zhromaždenie zmluvných strán Barcelonského dohovoru a jeho protokolov prijímať regionálne akčné plány obsahujúce opatrenia a časový harmonogram ich vykonávania.

               (3)Zmluvné strany Barcelonského dohovoru a jeho protokolov majú na svojom 22. zasadnutí, ktoré sa bude konať 7. až 10. decembra 2021, prijať na základe článku 15 protokolu o LBS zmeny regionálneho plánu o nakladaní s morským odpadom v Stredozemnom mori. Pripravovaný akt bude obsahovať nové vymedzenia pojmov a rozšíri rozsah pôsobnosti opatrení v štyroch kľúčových oblastiach (hospodárske nástroje, obehové hospodárstvo plastov a zdroje morského odpadu na pevnine a moriach).

               (4)Je potrebné stanoviť pozíciu, ktorá sa má zaujať v mene Únie na zasadnutí Zhromaždenia zmluvných strán Barcelonského dohovoru a jeho protokolov, keďže rozhodnutím sa prijmú zmeny regionálneho plánu o nakladaní s morským odpadom v Stredozemnom mori, ktorý je podľa článku 15 ods. 3 pre Úniu záväzný.

               (5)Vzhľadom na to, že pripravovaný regionálny plán je v súlade s ambíciou Únie znížiť znečistenie a zlepšiť ochranu životného prostredia, navrhuje sa, aby Únia podporila prijatie rozhodnutia,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie na 22. zasadnutí Zhromaždenia zmluvných strán Barcelonského dohovoru a jeho protokolov, je podporiť prijatie rozhodnutia, ktorým sa na základe článku 15 Protokolu o ochrane Stredozemného mora pred znečisťovaním zo zdrojov a činností na pevnine („protokol o ZZP“) zmení regionálny plán o nakladaní s morským odpadom v Stredozemnom mori.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Ú. v. ES L 322, 14.12.1999, s. 18 – 31.

                     (2)

                        Ú. v. ES L 322, 14.12.1999, s. 18 – 31.